Gonne batho ba le bantsi ba bona go sa kgonege go se je dijo tse di dirilweng ka mekgwa ya segompieno ya boranyane kgotsa ka gonne ba bona go na le dilo tse dingwe tse di botlhokwa thata go tshwenyega ka tsone, ba swetsa ka gore ba se ka ba itshwenya ka kgang eno ya dijo. Le fa go ntse jalo, ba bangwe, ba tshwenyegile tota. Ke eng se o ka se dirang fa wena le lelapa la gago lo sa itse gore a go lo siametse go ja dijo tse di fetotsweng tse go bonalang di raraantswe le go feta ke boranyane jwa saense jwa segompieno? Go na le dikgato tse di molemo tse o ka tlhophang go di tsaya, tse dingwe tsa tsone go tlotliwang ka tsone mo setlhogong se se latelang. Le fa go ntse jalo, sa ntlha, go ka nna botlhale go tlhomamisa gore re na le kgopolo e e lekalekaneng mo kgannyeng eno.